|  |
| --- |
|  |

# Information til de private interessenter d. 8. april

Som tidligere fremsendes her udvalgt information sendt til kommunerne omkring COVID19. Det vedrører:

* Præcisering af besøgsrestriktioner for tilbud på socialområdet efter ABL § 105
* Samlet overblik fra Sundheds- og Ældreministeriet om besøgsrestriktioner på plejehjem m.v.
* Sundhedsstyrelsen: Nyt informationsmateriale til medarbejdere og ledere på ældre- og socialområdet
* Sundhedsstyrelsen: Arbejdsgiveres og personales ansvar for at hindre smitte-spredning i sundheds-og ældresektoren samt i indsatser for socialt udsatte
* Opdateret retningslinje fra Sundhedsstyrelsen: Hvordan skal medarbejdere i risikogrupper, som arbejder i sundheds-, social- og ældresektoren håndteres?
* Gode råd fra Sundhedsstyrelsen til psykisk sårbare

**Udmeldinger fra diverse myndigheder**

**Præcisering af besøgsrestriktioner for tilbud på socialområdet efter ABL § 105**

Den 5. april trådte bekendtgørelse nr. 372 af om besøgsrestriktioner på anbringelsessteder og botilbud m.v. på socialområdet i forbindelse med håndtering af Coronavirussygdom 2019 (COVID-19) i kraft. Som mange kommuner har kontaktet KL omkring, har der dog været uklarhed om tilbud på socialområdet efter § 105 i ABL.

Ministeriet har nu udsendt bekendtgørelse 394, der er en ændring af ministeriets bekendtgørelse nr. 372. Ændringen præciserer, at botilbudslignende tilbud på det sociale område, herunder tilbud efter ABL §105, også er omfattet af besøgsforbud efter Social- og Indenrigsministeriets regler..

Bekendtgørelsen og medfølgende skrivelse er vedlagt.

**Samlet overblik fra Sundheds- og Ældreministeriet om besøgsrestriktioner på plejehjem m.v.**

Sundheds- og Ældreministeriet har som opfølgning på de nye påbud fra Styrelsen for Patientsikkerhed, lavet et notat, der giver et samlet overblik over Sundheds- og Ældreministeriets regler om besøgsrestriktioner på plejehjem m.v.

Bemærk – at dette ikke er gældende for tilbud på socialområdet. Her henvises til Social- og Indenrigsministeriets bekendtgørelse, som blev udsendt særskilt til jer fra Janet Samuel d. 5. april.

./. Notat forventes offentliggjort på ministeriets hjemmeside og er herudover vedhæftet denne mail.

**Sundhedsstyrelsen: Nyt informationsmateriale til medarbejdere og ledere på ældre- og socialområdet**

Sundhedsstyrelsen har d. 6. april udgivet informationsmateriale til medarbejdere og ledere på ældre- og socialområdet på fx plejecentre og botilbud samt i hjemmeplejen. Materialet har til formål at imødekomme nogle af de spørgsmål og bekymringer, som medarbejdere og ledere har omkring håndtering af COVID-19 i deres hverdag. Informationspakken indeholder materialer som Q&A kort og plakater samt korte film for både medarbejdere og ledere i de forskellige sektorer. Følgebrev til kommunerne er vedhæftet.

Materialet kan findes på sst.dk på: <https://www.sst.dk/da/Udgivelser/2020/Informationsmateriale-til-plejepersonale>

Materialet kan downloades som zip-fil her: <https://www.sst.dk/-/media/Udgivelser/2020/Corona/Informationsmateriale/Plejecentre/Informationspakke-til-plejepersonale.ashx?la=da&hash=C769722AB2430D19465686CDD16B012364EAFC98>

**Sundhedsstyrelsen: Arbejdsgiveres og personales ansvar for at hindre smitte-spredning i sundheds-og ældresektoren samt i indsatser for socialt udsatte**

./. Sundhedsstyrelsen har den 6. april sendt en opdatering  af skrivelse dateret den 3. april, der beskriver det ansvar, der påhviler arbejdsgivere og medarbejdere på hospitaler, plejecentre, sociale botilbud mv. for at hindre smittespredning med COVID-19. Skrivelsen indeholder bl.a. en præcisering af, at det er arbejdsgiveren, der skal sikre at personalet et bekendt med de relevante retningslinjer fra Sundhedsstyrelsen, at der er de fornødne værnemidler tilgængelige til håndtering af patienter/ borgere med tegne på COVID 19, og at personale med mulig COVID-19 ikke opholder sig på arbejdspladsen.

Skrivelsen fra Sundhedsstyrelsen med beskrivelse af arbejdsgiveransvaret er vedlagt.

**Opdateret retningslinje fra Sundhedsstyrelsen: Hvordan skal medarbejdere i risikogrupper, som arbejder i sundheds-, social- og ældresektoren håndteres?**

Sundhedsstyrelsen har d. 2. april opdateret retningslinjen vedrørende medarbejdere i sundheds-, social- og ældresektoren, der tilhører særlige risikogrupper ift. COVID-19.

Retningslinjen er opdateret ift.:

* Udvidelse af anbefalingens målgruppe til også at omfatte socialsektoren.
* Præcisering af, at de medarbejdere, som retningslinjen omhandler, er medarbejdere i sundheds-, social- eller ældresektoren, der tilhører en risikogruppe ift. COVID-19, og som i udførelsen af sine arbejdsopgaver ikke har mulighed for at opretholde Sundhedsstyrelsens generelle anbefalinger om at holde afstand og undgå mange tætte kontakter.
* Skærpelse af anbefaling vedr. omplacering, så det fremgår tydeligt, at medarbejdere i risikogrupper ikke skal håndtere patienter eller borgere, der er mistænkt for smitte eller bekræftet smittet med COVID-19.
* Præcisering af, at anbefalingerne vedr. omplacering også gælder gravide.
* Skærpelse af, at gravide skal hjemsendes fra graviditetsuge 28.

Retningslinjen kan hentes her: <https://www.sst.dk/da/Udgivelser/2020/Haandtering-af-COVID-19_-Ansatte-i-sundheds-og-aeldresektoren-der-tilhoerer-saerlige-risiko>

**Gode råd fra Sundhedsstyrelsen til psykisk sårbare**

Sundhedsstyrelsen har udarbejdet informationsmateriale om psykisk sårbare

og COVID-19. Materialet er rettet mod de psykisk sårbare men også til pårørende og fagpersoner.

Retningslinjen kan hentes her: <https://www.sst.dk/da/Nyheder/2020/Gode-raad-til-psykisk-saarbare>